**Справка за извършените консултации по определяне обхвата на екологичната оценка на план/програма:**

**„Изменение на Общ устройствен план на Община Приморско“ съгласно изискванията на чл. 20 на Наредбата за ЕО**

|  |  |  |  |  |  |
| --- | --- | --- | --- | --- | --- |
| **Справка за извършените консултации по определяне обхвата на екологичната оценка на проект за: “Изменение на общия устройствен план на Община Приморско“, съгласно изискванията на чл. 19 ”a” на Наредбата за ЕО** | | | | | |
| **№**  **по**  **ред** | **Ведомство, организация, с които са проведени консултации** | **Дата на получаване на становище** | **Изразени бележки, препоръки в становището** | **Приемане/неприемане на бележките, препоръките от възложителя на плана и експертите по ЕО и начин на отстраняването им в доклада** | **Мотиви за приемане/неприемане на бележките, препоръките** |
| 1. | Министерство на околната среда и водите-София /МОСВ-София/ | Писмо изх. № 04-00-2075 /07.01.2013 г. | По представенотозадание за обхват и съдържание на екологичната оценка (ЕО) на Изменението на Общия устройствен план (ИОУП) на Община Приморско и схема за провеждане на консултации са посочени следните бележки:   1. При изготвяне на ЕО да се отразят изискванията към обхвата и съдържанието поставени в т.1 на Решение за преценяване на необходимостта от извършване на екологична оценка № ЕО-6/2012 г. на министъра на околната среда и водите;   2. След предвидената точка „Текущо състояние на компонентите на околната среда и факторите, които замърсяват околната среда и тяхното евентуално развитие без прилагането на плана“ да се предвиди самостоятелна точка „Характеристики на околната среда за територии, които вероятно ще бъдат значително засегнати", тъй като такава се изисква съгласно чл. 86, ал.3, т, 3 от *Закона за опазване на околната среда* (ЗООС);  Предвидената т. 5 „Начин, по който екологичните цели са взети в изменението на ОУП” следва да се преформулира съгласно разпоредбата на чл. 86, ал.3, т,5 от ЗООС, т.ч. в тази точка на ЕО да се предвиди и извърши анализ и оценка на екологичните цели, поставени в национални и международни документи, поставящи цели по опазване на околната среда. Като такъв документ на национално ниво следва да се ползва Националната програма за развитие на Република България до 2020 одобрена от Министерски съвет на 19.12.2012 г. (мерките, които са заложени по отношение на околната среда са в Приоритети 3 и 7 на проекта на Програмата);  4. Заданието за обхват и съдържание следва да бъде представено и за становища на посочените органи и ведомства, като получените становища се отразят при изготвянето на ЕО, както и в справката за проведени консултации.  В предоставената от Вас документация липсва схема за провеждане на консултации  по смисъла на чл.19, ал.З от Наредбата за условията и реда за извършване па екологична оценка на планове и програми (Наредбата за ЕО). Схемата следва Да представя информация за основните етапи на консултации в процеса на ЕО, както и установените като заинтересувани органи и трети лица, в т.ч. населението на Община Приморско, както и за начина на съвместяване на процедурата по изготвяне на изменението на ОУII и процедурата по ЕО. | Община Приморско и експертите по ЕО приемат и се съобразяват с направените препоръки в становището на МОСВ. | Приемат се така направените препоръки и бележки, като са взети предвид при изготвянето на доклада по екологична оценка.  Относно схемата за провеждане на консултация, същата е внесена заедно с Доклада за ОСВ и приета видно от писмо с Изх. № НСЗП 85/12.10.2015 г. |
| 2. | Министерство на околната среда и водите-София /МОСВ-София/ | Писмо изх. № 08-00-3790 и 08-00-3817 /30.10.2010 г. | Относно консултации по обхвата на ЕО за ИОУП на община Приморско, МОСВ изразява следното становище:  Въпреки, че в писмата на Община Приморско като основания за тяхното внасяне са посочени разпоредби на чл. 19 от Наредбата за условията и реда за извършване на екологична оценка на планове и програми (Наредбата за ЕО), приложената документация (информация за необходимите промени в действащия ОУП на Община Приморско и опорен план) не съответстват на цитираните нормативни разпоредби. В тази връзка, Ви обръщаме внимание, че с Решение № ЕО-6/2012 г. на министъра на околната среда и водите е преценено да се извърши ЕО, в т.ч. да се изготви доклад за оценка на степента на въздействие на ИОУП. В цитираното решение, и по-конкретно в т. I от него, са поставени конкретни изисквания към обхвата на ЕО, които следва да бъдат съобразени. Също така, с придружителното писмо, с което сме изпратили Решението (копие е изпратено и до Община Приморско), сме дали указания и за последващите действия, които следва да се предприемат за провеждане на процедурата по ЕО (изготвяне на схема за провеждане на консултации, задание за обхват и съдържание на ЕО и предоставянето им в МОСВ и други заинтересовани ведомства за становища).  Обръщаме Ви внимание, че до момента на постановяване на Решение № ЕО-6/2012 г., кореспонденцията по процедурата по ЕО е водена с МРРБ, в качеството си на възложител на изменението на плана. В тази връзка, при предоставяне на схемата за провеждане на консултации и заданието за обхват и съдържание на доклада за ЕО в МОСВ, следва да представите и съответния документ, оправомощаващ Община Приморско да води кореспонденцията по/да проведе процедурата по ЕО за ИОУП. | Община Приморско и експертите по ЕО приемат и се съобразяват с направените препоръки в становището на МОСВ. | При изготвянето на екологичната оценка и анализите към нея, са взети предвид препоръките и насоките на компетентния орган по околна среда |
| 3. | РИОСВ-Бургас | Писмо с изх. № 2277/11.02.2013г. | Във връзка с внесените предложение за обхват и съдържание на екологичната оценка и схема за провеждане на консултации на план: “Изменение на общия устройствен план на Община Приморско” с възложител: Министерство на регионалното развитие и благоустройството, от РИОСВ-Бургас са направени следните препоръки:  -РИОСВ-Бургас съгласува предложената схема за провеждане на консултации с обществеността и предложението за обхват и съдържание на екологичната оценка на план: “Изменение на общия устройствен план на Община Приморско” с възложител: Министерство на регионалното развитие и благоустройството със следните забележки:  1. В баланса на територията на Община Приморско (табл.1) е отразено, че площта за рекреационни дейности, курортни и вилни зони, съгласно изменения Общ устройствен план ще бъде увеличена от 300 ха на 566 ха. Във връзка с това в доклада по екологична оценка следва да се посочи начина на отвеждане и пречистване на отпадъчните води от новообразуваните курортни и вилни зони.;  2. Землище на гр.Китен - В заданието е записано „202-сметища, хвостохранилища - Оха“ и „3620 -утаител“. В действителност на територията на града има сметище (депо Китен) и претоварна станция на обща площ 35,899 дка по акт за частна общинска собственост от 2004 г. В последствие има новосъздадени имоти. За депото е разработен проект за рекултивация, теренът се наблюдава 30 години. Няма да се депонират нови отпадъци. В експлоатация остава претоварната станция, която ще приема и обработва битови отпадъци от общини Приморско и Царево. Има и пречиствателна станция за отпадни води. Необходимо е да се отразят в опорния план заетите терени от изброените обекти и санитарно охранителните им зони. В екологичната оценка трябва да се дадат ограничения в земеползването на съседни терени, очакваното въздействие върху атмосферния въздух, подземните и повърхностни води (при заустването във водоприемника р.Караагач), други екологични изисквания и въздействия.  3. Землище на с. Ясна поляна - В заданието е записано „3650-сметище“. В действителност селските сметища са закрити, не се използват и не се водят на отчет. На територията на населеното място има площадка за съхраняване на негодни пестициди, която трябва да се отрази в опорния план. В екологичната оценка трябва да се посочат мерки за действие при нарушаване на ББ кубовете (авария) и въздействието върху атмосферния въздух и водите.  4. Землище на с. Ново Паничарево - В заданието е записано „3530 - кариера за пясък, чакъл и глини за строителната керамика“ и „ 202 сметища – 1.2“, като в таблицата не е посочена дименсията. В действителност в това землище няма кариери и проучвани терени за тази цел. Селските сметища са закрити, не се използват и не се водят на отчет.  5. Относно защитените територии и защитените зони  • Към т.VI.8 „Защитени територии и защитени зони“ са цитирани две таблици (2.8.1 и 2.8.2) за защитени зони BG0002041 и BG0001001 (стр.29), но не са приложени към Заданието и остава неизяснен смисъла им на този етап от процедурата.  •Представената табл.2 касае само четири защитени зони, а територията на община Приморско обхваща цели или части от общо седем защитени зони. Необходимо е да се добавят пропуснатите.  •В списъка на защитените територии на стр.8 и стр.23 не е отразена ЗМ “Беглик таш - Ропотамо“ (буферна зона на Резерват „Ропотамо“), обявена със Заповед № 318/07.05.1992 г. (ДВ бр.41/1992 г.) на Министъра на околната среда и прекатегоризирана със Заповед № РД-664/22.08.2012 г. на Министъра на околната среда и водите. Необходимо е да се отрази в списъка на защитените територии. | Община Приморско и експертите по ЕО приемат и се съобразяват с направените препоръки в становището на Министерството на здравеопазването. | При изготвянето на екологичната оценка и анализите към нея, са взети предвид препоръките и насоките на компетентния орган по околна среда |
| 4. | Министерство на здравеопазването | Писмо с изх. № 04-15-360/30.12.2012 г. | По представеното задание за обхват и съдържание на екологичната оценка (ЕО) на Изменението на Общия устройствен план (ИОУП) на Община Приморско и схема за провеждане на консултации са посочени следните бележки:  От представеното предложение за обхват и съдържание на Екологична оценка на изменение на Общ устройствен план на община Приморско е видно. че в същата с различни раздели, в които ще бъде анализирано и оценено  въздействието върху отделните фактори и компоненти на околната среда, в и здравно-хигиенните аспект на околната среда и риска за човешкото здраве без и при прилагане на измененията на ОУП.  Предлага се при разглеждането на тези въпроси да бъдат подробно разработени и анализирани следните техни аспекти в доклада за ЕО:  Предлагаме при разглеждането на тези въпроси да бъдат подробно разработени и анализирани следните техни аспекти:  1. В ЕО да се съдържа пълна. изчерпателна и добре онагледена чрез подходящ картен материал информация относно местонахождението и взаимното разположение на различите видове устройствени зони.  2. Подробен анализ на моментното състояние компонентите и факторите на околната среда. анализиране състоянието на водите за къпане да се използва i данни от провеждания мониторинг на тяхното качество и изготвени и. профили на водите за къпане от регионалните здравни инспекции.  3. Да се идентифицират и характеризира възможните рискови фактори, които могат до доведат до неблагоприятно повлияване па човешкото здраве при  реализиране на ИОУП.  4. Определяне на потенциално засегнатото население и територии н зони със специфичен хигиенно-охранителен статут и/или подлежащи на здравна помощ. в зависимост от териториалния обхват на евентуално неблагоприятно въздействие от обекти и дейности, отделящи вредности в околната и жилищна среда. При необходимост за целта да се използват по точни изчислителни модели и анализи.  5. Анализ на здравно-демографския на населението в общината па базата на съвременни данни за демографското състояние (но показатели раждаемост, смъртност, естествен прираст, детска смъртност и др.) и заболеваемостта по ниво и структура. Данните да се сравнят с тази за областта и страната като се направи прогнозна оценка за влиянието след прилагане на плана.  6. Специално внимание да се обърне на съобразяването на плана с изискванията на *Закона за устройството на Черноморското крайбрежие* и недопускане на възможността за презастрояване на същото.  7. Да се направи и точна прогнозна оценка доколко предвижданията в плана територии за активен отдих и туризъм и очаквания брой на почиващи през летния сезон са съобразени с капацитетните възможности на плажната ивица.  8. При анализиране на възможното влияние върху водите да се разгледат подробно и възможностите за неблагоприятно или положително повлияване ма качеството на водите за къпане и питейните води при реализиране на плана.  Да се анализира коректно ли са представени в ОУП териториите па санитарно- охранителните зони (СОЗ) около водоизточниците и съобразен ли е предвиждания устройствен статут на териториите попадащи в тези зони с режима, забраните и ограниченият, които следва да се спазват в СОЗ съгласно нормативните изисквания.  Да се оцени възможното неблагоприятно повлияване на качеството на водите за къпане в определените зони за къпане при изграждане на нови или разширение на съществуващи пристанища. брегоукрепителни съоръжения и др.  Да се направи точна и ясна преценка на необходимите количества вода за питейно-битови цели. които ще бъдат необходими за задоволяване на потребностите при изпълнение предвижданията на ОУП, както и начините за тяхното осигуряване - нови водоизточници, подмяна на износени и амортизирани водопроводи и съоръжения.  9. Да се предложат мерки за здравна защита и управление на риска, ако такива са необходими. | Община Приморско и експертите по ЕО приемат и се съобразяват с направените препоръки в становището на Министерството на здравеопазването. | При изготвянето на екологичната оценка и анализите към нея, са взети предвид препоръките и насоките на компетентния орган по околна среда |
| 5. | БД „Черноморски район“ | Писмо изх. № 08-00-647/01.11.2012 г. | Във връзка с внесено Задание за обхват и съдържание на екологична оценка на ИОУП на Община Приморско, БД „Черноморски район“ дават следното становище:  1. Докладът за екологичната оценка, следва да обхваща всички възможни въздействия върху количеството и качеството на повърхностните и подземните води, в т. ч. и крайбрежните морски води.  2. Описанието и анализа на компонентите на околната среда - част „II.2. Води", да се изготви съобразно информацията за водите и водните тела в Плана за управление на речните басейни в Черноморски район (ПУРБ). Планът е утвърден със Заповед № РД-294/22.03.2010 г. на Министъра на околната среда и водите.  3. Необходимо е в част „VI.2. Води" да бъдат оценени вероятните отрицателни въздействия върху водите, произтичащи от реализацията на всички дейности и намерения, заложени в плана. Те трябва да са съобразени с нормативните изисквания и да не се извършват в санитарно-охранителни зони, да не се допуска замърсяване на водите в зоните за съществуващо и перспективно ползване (зони за къпане, зони за развъждане на черупкови организми), водите в защитените територии и зоните по Натура 2000, осигуряващи условия за живот на воднозависими видове.  4. При изготвянето на ЕО да се обърне внимание на водните обекти (дерета, долове, оврази, падини и др.). При евентуално засягане на водни обекти от предвидените дейности (линейна инфраструктура, пресичаща водни обекти - аквадути, мостове, преносни мрежи и проводи) по смисъла на чл. 46, ал. 1, т. 1, буква "б" от *Закона за водите*, е необходимо издаване на Разрешително за ползване на воден обект.  5. При изготвяне на ДЕО да се имат предвид заложените в ПУРБ цели за опазване на водните тела, върху които попада ИП, както и програмите от мерки за предотвратяване и намаляване на значителни вредни въздействия върху повърхностните и подземни води. | Препоръките са приети от експертите по ЕО и са отразени в Доклада за ЕО.  Община Приморско приема и се съобразява със становището на БД „Черноморски район“ | При изготвянето на екологичната оценка и анализите към нея, са взети предвид препоръките и насоките на компетентния орган по околна среда РИОСВ-Хасково. Същите са отразени в доклада за екологична оценка |
| 6. | РЗИ-Бургас | Писмо с Изх. № Изх. № 30-00-05/ 18.12.2012 г. | Във връзка с внесено Задание за обхват и съдържание на екологична оценка на ИОУП на Община Приморско, РЗИ-Бургас е изразила следното становище:  Съгласно изискванията на чл.19а, т.2 от Наредба за условията и реда за извършване на ЕО на планове и програми, консултации със специализираните компетентни органи се провеждат по изискванията на чл. 13 ал.1, съгласно който ОУП на Община Приморско следва да бъде разгледан от Министерство на здравеопазването, тъй като компетентен орган за вземане на решение за преценяване на необходимостта от извършване на ЕО е Министъра но околната среда и водите. | Община Приморско и експертите по ЕО приемат и се съобразяват МОСВ с представената информация и разяснения. | Информацията и направените разяснения са взети предвид при изготвянето на доклада по екологична оценка и са отразени в него. |
| 7. | МИЕТ – Министерство на икономиката, енергетиката и туризма | Писмо с Изх. 08-00-647/01.11.2012 г. | Относно провеждането на консултации за обхвата на доклада за екологична оценка на „Изменение на ОУП община Приморско", област Бургас е изразено следното становище:   1. На територията на община Бургас има регистрирано находище на строителни материали „Узунджата", което се води на отчет в Националния баланс на запасите и ресурсите, с утвърдени запаси на андезити, андезитови туфи и трахиандезити. Същото съгласно чл. 2, ал. 3 от *Закона за подземните богатства* попада в категорията „подземни богатства с установени находища".   В миналото в обекта е извършван добив на инертни материали, който е преустановен със Заповед № 785 от 07.12.2000 г. на кмета на община Приморско.   1. Към днешна дата на територията на община Приморско няма предоставени права за добив /концесия/, търсене и проучване и за проучване на подземни богатства. | Община Приморско и експертите по ЕО приемат и се съобразяват МОСВ с представената информация и разяснения. | Информацията и направените разяснения са взети предвид при изготвянето на доклада по екологична оценка и са отразени в него. |
| 8. | Изпълнителна агенция по околна среда /ИАОС/-София | Писмо с Изх. № 08-00-6564/15.10.2012 г. | Във връзка с внесено Задание за обхват и съдържание на екологична оценка на ИОУП на Община Приморско, ИАОС е изразила следното становище:  1. Да се актуализира списъка на защитените територии и да се отразят на картата защитена местност „Мурватска река” и защитена местност „Беглик таш - Ропотамо”, които се намират на територията на община Приморско.  2. Да се премахне от списъка защитена зона BG0002040 Странджа, тъй като не попада на територията на община Приморско. В заповед № РД-802 от 04.11.2008 г. (ДВ бр. 106/2008), за обявяване на защитена зона BG0002040 Странджа, не е посочена община Приморско.  3. Изречението „На територията на община Приморско се намират следните елементи от Националната мрежа НАТУРА 2000”, да се поправи както следва - „На територията на община Приморско се намират следните елементи от Националната екологична мрежа”. Това е необходимо, тъй като резерватите, поддържаните резервати, защитените местности и природните забележителности не са част от мрежата НАТУРА 2000, а са част от Националната екологична мрежа. | Община Приморско и експертите по ЕО приемат и се съобразяват МОСВ с представената информация и разяснения. | Информацията и направените разяснения са взети предвид при изготвянето на доклада по екологична оценка и са отразени в него. |